News Update: Elon Musk ใกล้ถึงครึ่งทางแล้ว ขายหุ้น Tesla 7 วันติด รวม $8,800 ล้าน ตามสัญญาที่จะขายหุ้น 10% ของที่ถืออยู่ - FINNOMENA
Elon Musk มหาเศรษฐีอันดับ 1 ของโลก ขายหุ้น Tesla ติดต่อกันเป็นวันที่ 7 รวมมูลค่า 8,800 ล้านดอลลาร์ ใกล้ถึงครึ่งทางที่ประกาศไว้บนโพลทวิตเตอร์ว่าจะขายหุ้น 10% จากทั้งหมดที่ถืออยู่
17 พ.ย. 2564

Elon Musk มหาเศรษฐีอันดับ 1 ของโลก ขายหุ้น Tesla ติดต่อกันเป็นวันที่ 7 รวมมูลค่า 8,800 ล้านดอลลาร์ ใกล้ถึงครึ่งทางที่ประกาศไว้บนโพลทวิตเตอร์ว่าจะขายหุ้น 10% จากทั้งหมดที่ถืออยู่
เมื่อคืนนี้ (16 พ.ย.) ราคาหุ้น Tesla ดีดตัวขึ้นมา 4.1% อยู่ที่ระดับ $1,054.73 หลังจากปรับตัวลง 14% จากจุดสูงสุดในวันที่ 4 พ.ย.
รายงานระบุว่า เมื่อวานนี้ (16 พ.ย.) Elon Musk ขายหุ้น Tesla อีก จำนวน 934,091 หุ้น คิดเป็นมูลค่า 973 ล้านดอลลาร์ และใช้สิทธิ Option ขายหุ้น Tesla จำนวน 2.1 ล้านสิทธิ ตั้งแต่ตั้งโพลทวิตเตอร์ถามความเห็น Elon Musk ได้ขายหุ้น Tesla รวมแล้ว 8,800 ล้านดอลลาร์
เพื่อขายหุ้นให้ถึง 10% ตามคำมั่น Elon Musk จะต้องขายหุ้น Tesla จำนวน 17 ล้านหุ้น ซึ่งคิดเป็นประมาณ 1.7% ของหุ้น Tesla ทั้งหมด โดยตอนนี้ Elon Musk ได้ขายหุ้นไปแล้วประมาณ 8.2 ล้านหุ้น แต่ถ้าคำนวณปริมาณหุ้นที่ Elon Musk มีอยู่โดยรวมสิทธิ Option แล้ว Elon Musk จำเป็นต้องขายหุ้นออกไปมากกว่านี้
Elon Musk ใช้สิทธิ Option ขายหุ้น Tesla ไปทั้งหมด 6.4 ล้านสิทธิ นับตั้งแต่มีการตั้งโพลบนทวิตเตอร์ โดยไม่ได้เปิดเผยว่าเขามีสัญญาซื้อขายล่วงหน้าที่จะหมดอายุในปีหน้า
ก่อนหน้านี้ในเดือน ก.ย. Elon Musk เผยว่าเขาจะทำการใช้สิทธิขายหุ้น Tesla ล็อตใหญ่ในช่วงปลายปีนี้ และในเดือนเดียวกัน Elon Musk ได้กำหนดแผนการขายหุ้นล่วงหน้า เพื่อดำเนินการขายหุ้นโดยใช้สิทธิ Option
อ้างอิง: https://www.bloomberg.com/news/articles/2021-11-17/musk-nears-halfway-point-with-tesla-sales-totaling-8-8-billion?srnd=premium-asia&sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA